Moderne lærsandaler i tradisjonell utforming. Enkle sandaler med flat såle og smale remmer eller lærsnorer kalles ofte spøkefullt «jesussandaler»
Sandal i form av høyhælte damesko med overlær av flettverk.
Moderne sandal i kunstmaterialer med brede remmer som gir godt feste til foten og med rund såle for å fremme «naturlig masaigange».
Kinesiske «massasjesko» i form av helsesandaler med småstein limt til sålen
Tradisjonelle japanske tresandaler, såkalte geta, med stylteformet såle og flip-flopp-remmer
**Sandaler** er en type åpent fottøy som består av en fast, oftest flat såle fastspent til foten med remmer på ulike måter. Det kan også være lette sko med åpent, gjennombrutt og luftig overlær. 

Fordi sandaler gir bedre lufting for foten og tærne, brukes de i utstrakt grad i varme deler av verden, men også i varme årstider andre steder. Sandaler kan benyttes av kvinner og menn, barn og voksne. De kan også brukes som luftige innesko og for å unngå eller behandle fotsopp.

Historikk
---------

Sandaler med såler og remmer er sammen med myke, sokkeliknende skinnsko blant de eldste typene fottøy en kjenner til. Bildegalleriet viser sandaler av ulike typer flettverk, av skinn og lær og med tresåle.

* Barnesandaler av papyrus fra det 18. dynasti i Det gamle EgyptBarnesandaler av papyrus fra det 18. dynasti i Det gamle Egypt
* Strektegninger av ulike typer sandalliknende fottøy fra antikkenStrektegninger av ulike typer sandalliknende fottøy fra antikken
* Restene etter en romersk sandal (solea) fra ca. år 200, funnet i Mainz i TysklandRestene etter en romersk sandal (*solea*) fra ca. år 200, funnet i Mainz i Tyskland
* Sandaler flettet av espartogress og tauverk funnet i en grotte i Andalucía i Spania og datert til 400-tallet f. Kr. Sandaler flettet av espartogress og tauverk funnet i en grotte i Andalucía i Spania og datert til 400-tallet f. Kr.
* Sandal flettet av yucca (palmelilje), funnet i New Mexico i USA og datert til 1200-talletSandal flettet av yucca (palmelilje), funnet i New Mexico i USA og datert til 1200-tallet
* Sandal fra Inkariket på 1400-tallet ved kysten av dagens Syd-PeruSandal fra Inkariket på 1400-tallet ved kysten av dagens Syd-Peru
* Rekonstruksjon av en myk sandalliknende skinnsko fra 100-tallet, funnet i en myr ved Hannover i TysklandRekonstruksjon av en myk sandalliknende skinnsko fra 100-tallet, funnet i en myr ved Hannover i Tyskland
* Pontifikalsandaler fra et sveitsisk kloster tidlig på 1500-talletPontifikalsandaler fra et sveitsisk kloster tidlig på 1500-tallet
* Waraji, tradisjonelle stråsandaler fra Japan*Waraji*, tradisjonelle stråsandaler fra Japan

Ordet *sandal* har kommet til norsk og dansk fra tysk som har det fra det latinske *sandalium*, som igjen har hentet ordet fra gresk der det har asiatisk opprinnelse. 

Flippflopper, også kalt kjippkjapper og slippers, er en type enkle sandaler som bare er festet til foten med en y-formet reim mellom og over tærne. Slippers har tradisjonelt vært brukt som strand- eller badesko, men har også blitt et sommerlig moteplagg.

Se også
-------

* Flippflopper
* Badesko
* Mokasin
* Tøfler
* Espadriller

Eksterne lenker
---------------

* (en) Sandals – kategori av bilder, video eller lyd på Commons Rediger på Wikidata
* «DigitaltMuseum: Søk: 'sandaler'». DigitaltMuseum. Besøkt 21. mai 2012.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** LCCN
 |